Държавен вестник, бр. 17, 2024 г., стр. 211

БРОЙ  17	
Д Ъ Р Ж А В Е Н  В Е С Т Н И К 	
СТР.  211  
При поставена вече диагноза лекуващият лекар представя документацията за разглеждане от 
онкологичен комитет, състоящ се от различни специалисти в областта на онкологията и според стадия на 
заболяването се съставя план за лечението. То най-често е комбинирано – хирургично, лекарствено 
(химиотерапия, хормонотерапия) и лъчелечение. Може да се започне лекарствено лечение и да се 
продължи с хирургично и т.н.  
Хирургичното лечение на туморите на млечната жлеза се провежда в специализирани хирургични 
клиники или отделения от хирург - специалист.  
При постъпването пациентът трябва да носи резултатите от всички направени преди това 
изследвания и консултации.  
В хирургичното отделение или клиника се извършва непосредствената подготовка за операция, 
която включва хигиенна баня, избръсване на оперативното поле, стриктно провеждане на лекарствената 
подготовка, целяща да намали риска от някои усложнения по време или след операцията. 
Хирургът провежда разговор с пациентът и близките за вида на планираната операция, нуждата от 
извършването ù и възможните рискове.  
Хирургичното лечение може да бъде различно по обем в зависимост от разпространеността на 
заболяването и желанието на пациентката.  
При малки тумори (по-малки от 30 мм) се извършва т. нар. органосъхраняваща операция – изрязва 
се тумора и само част от здравата жлеза на 1 – 3 см около тумора. Тази оперативна интеервенция може 
да ви бъде предложена, ако бъдат спазени изискванията за съотношение обем на гърдата/тумор. В тези 
случаи обаче се налага допълнително лъчелечение по време на или след операцията. Съхраняването на 
млечната жлеза в комбинация със следоперативно облъчване не намаляват сигурността на лечението в 
сравнение с отстраняването на цялата гърда. Ако Вие имате напреднал тумор е редно да започнете 
лечение с медикаменти, тъй като чрез предоперативна химиотерапия по-големите тумори могат да 
намалеят по обем и да стане възможно съхраняване на гърдата при операцията. Правилното лечение за 
тези случаи следва получени резултатите от изследването на материала изпратен за изследване на Er R, 
Pr R, HER 2 и  и Ki-67.  
При по-големи тумори (над 3 см) може да се наложи да да бъде отстранена млечната жлеза, но това 
се извършва след решение на онкологична комисия.  
При рак на млечната жлеза, освен отстраняването на тумора с част от гърдата или цялата гърда, е 
необходимо да се отстранят всичките или част от лимфните възли под мишницата. Отстранените лимфни 
възли също се изследват хистологично и така се установява дали има разсейки в тях. Това дава 
възможност да се определи стадият на заболяването и да се предприеме най-правилното последващо 
лечение.    
Доскоро стандартната операция за рак на млечната жлеза включваше (1)  отстраняване на всички 
лимфни възли под мишницата (2) – аксиларна лимфна дисекция- това не е ясно формулирано. В 
последните години в медицината се внедри нов метод- сентинелна биопсия, който позволява при някои 
пациентки (тумор по-малък от 2 см, липса на опипващи се подмишнични възли) чрез откриване, 
отстраняване и изследване на един или два-три лимфни възела да се прецени състоянието на всички 
останали в областта.  
Тези лимфни възли са първите по пътя на разпространението на тумора и затова се наричат 
стражеви. Можем да ги открием чрез инжектиране на оцветяващо или радиоактивно вещество (3) около 
тумора за да се оцветят, или да имат повишена радиоактивност. Всеки един от двата метода може да се 
приложи отделно или заедно. Маркирането с радиоактивно вещество дава повече информация, но е по-
сложно. Тъй като маркираните стражеви възли са малко на брой (от 1 до 3), можем да ги отстраним и да 
им направим по-пълни и точни изследвания, каквито е невъзможно да се направят на всичките възли под 
мишницата (над 10). Тези изследвания са важни, защото установяват има или няма разсейки в 
стражевите възли, с което се преценява степента на разпространение на заболяването. Проучванията 
показват, че ако няма разсейки в първите възли, то няма и в останалите, което от своя страна означава, 
че можем да не ги отстраняваме без това да се отрази неблагоприятно върху успеха на Вашето 
лечението. Така в много случаи може да отпадне необходимостта от отстраняване на всички възли и да 
се предотвратят редица усложнения.